2025. február 3.

Közel 330 millió forint adomány  
**Jótékonysági elköteleződés jó példája**

**A Henkel Magyarország Consumer Brands üzletágánál a tavalyi évben különösen nagy hangsúlyt kapott a jótékony, önzetlen cselekedet. Nemcsak termék- és pénzadománnyal, hanem önkéntes csapattevékenységekkel is hozzájárultak több szervezet munkájához.**

A Henkel vállalati kultúrájában mélyen beágyazódott a társadalmi szerepvállalás és ez az értékteremtő szellemiség mind a márkák, mind a munkatársak elkötelezettségében megnyilvánul. A Henkel Magyarország Consumer Brands üzletága 2024-ben is nagy mértékben segítette számos hazai szervezet és intézmény munkáját, többéves hagyományt teremtve.

A Henkel nemzetközi „Social Partnership” kezdeményezése keretében Magyarországon is olyan szervezeteket, egyesületeket vagy közintézményeket támogat a vállalat, amelyek választ adnak egy-egy társadalmi problémára. A Consumer Brands üzletág közel kétszázezer mosó- és tisztítószert, illetve kozmetikai termékeket adományozott azoknak a szervezeteknek, akik megoldást, segítséget nyújtanak nehéz helyzetekben. Például, mint nem élelmiszert gyártó vállalat a [Henkel elsők között lépett partnerségre a Magyar Élelmiszerbank Egyesülettel](https://www.facebook.com/elelmiszerbank/posts/pfbid0hVHpu7zcFEDtA1mVJFGMdVR7scVsg1NxG4dmxv6hLwtroMBppsqW1hR2JEFEbmPPl?rdid=eYDIwb1tAT08R0of), és egyből az aranyfokozatú támogatói kategóriába került. Továbbá az üzletág folytatva előző években kialakult támogatási tevékenységét többek között termékadományaival részt vett az Ökumenikus Segélyszervezet sulikezdés programjában, [segítette az Egyszülős Központ](https://www.youtube.com/watch?v=Y27myWexyIc), és a Magyar Református Szeretetszolgálat nélkülözhetetlen tevékenységét is.

A Henkel munkatársai is aktívan kiveszik a részüket, ha támogatásról van szó. A vállalt munkavállalói önkéntességi programján a dolgozók jótékonysági tevékenységükhöz pályázhatnak a cégtől anyagi, - és/vagy termékhozzájárulást, de akár fizetett szabadságot is kérhetnek. A pályázatok kiemelt célcsoportja általában mindig a gyerekek, nehéz sorban élők, vagy önsegítő csoportok. A benyújtott pályázatokat a Henkel központi CSR csapata bírálja el. A Consumer Brands üzletág munkatársai több pályázatot is elnyertek segítve így többek mellett az Örökbe fogadok Közhasznú Egyesület, a Magyar Katolikus, és Karitász Segélyszervezetek, az Országos Mentőszolgálat Alapítvány, vagy éppen a Segítség Köve Alapítvány áldozatos munkáját.   
Ez utóbbi csepeli (XXI. kerület) központtal működő alapítvány olyannyira élvezi a munkatársak támogatását, hogy számukra több ízben is önkéntes ruhagyűjtést is szerveztek. Ha már a munkatársak önkéntes tevékenységét említjük nem maradhatnak ki a felsorolásból azok az egyéb jótékonysági csapatprogramok sem, melyek során közösen pl. parkokba fákat ültettek a 10 Millió Fa Alapítvány koordinálásával (2024-ben Csepelen az Árpád utcai lakótelepen), vagy madáretetőt, madárodút barkácsoltak, ill. az ünnep közeledtével bonbont, adventi koszorút készítettek szintén adományozási céllal.

A Henkel támogatásai a fent említettek mellett jól ismert márkáin keresztül is formát öltenek. Figyelemre méltó a Consumer Brands üzletág évről-évre megjelenő „*Játék egy zöldebb jövőért*” fenntarthatósági promóciója, a „*Persil a gyerekekért*” akciója, a *Perwoll Fenntartható Divat napja*” és a „*Tegyünk együtt a mellrák ellen*” Pink október kezdeményezése.

„Nagyon megérintenek bennünket a nehéz sorsok, és szívesen segítünk. Mosó- és tisztítószer, illetve kozmetikai termékeink sok esetben segítik a nélkülözők mindennapi megélhetését. Boldog vagyok, hogy olyan munkatársaim vannak, akikre csapatként is lehet számítani, és közösen tehetünk a jó ügyekért. Külön köszönet illeti a fogyasztóinkat és kereskedelmi partnereinket is, akik aktívan részt vesznek márkáink kiemelt jótékonysági kezdeményezéseiben, és hozzájárulásukkal több mint 28 millió forinttal tudtunk anyagi támogatást vagy eszközbeszerzést nyújtani különböző szervezeteknek. A termékadományaink értéke pedig éves összesítésben több mint 300 millió forintot tett ki” – összegzi az elmúlt évet Szak Zsuzsanna, a Henkel Magyarország Consumer Brands üzletág igazgatója.

A Henkelről

A Henkel márkáival, innovációival és technológiáival világszerte piacvezető az ipari és fogyasztói termékek területén. Az Adhesive Technologies üzletágával a Henkel globális vezető a ragasztók, tömítőanyagok és funkcionális bevonatok piacán. A Consumer Brands üzletága révén a vállalat számos piacon és kategóriában világelső, különösen a mosó- és háztartási tisztítószerek, valamint a hajápolás terén. A cég három legerősebb márkája a Loctite, a Persil és a Schwarzkopf. A 2023-as pénzügyi évben a Henkel több, mint 21,5 milliárd euró árbevételt és mintegy 2,6 milliárd euró korrigált üzemi eredményt ért el. A Henkel elsőbbségi részvényeit a német DAX tőzsdeindexben jegyzik. A Henkelnél a fenntarthatóságnak nagy hagyománya van, a vállalat világos fenntarthatósági stratégiát követ meghatározott célokkal. A Henkelt 1876-ban alapították, és ma világszerte közel 48 000 munkatársa sokszínű csapatot alkot, akiket az erős vállalati kultúra, a közös értékek és a „Pioneers at heart for the good of generations“ vállalati cél köt össze. További információ: www.henkel.com; [www.henkel.hu](http://www.henkel.hu).

**Kapcsolat:**

**Henkel Magyarország Kft.**

Vállalati kommunikáció

Lambert Petra

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)